Talgo 200 na Estación de Málaga, do mesmo modelo que o implicado no accidente.
O **Accidente ferroviario de Chinchilla de 2003** produciuse o día 3 de xuño de 2003 no municipio albaceteño de Chinchilla de Monte-Aragón, cando tivo lugar unha colisión de trens que acabou coa vida de 19 persoas e deixou uns 50 feridos.

Constituíu un dos accidentes ferroviarios máis graves de España, comparable ao accidente de Castelldefels de 2010, superado polo accidente de Angrois, Santiago de Compostela, en 2013, e a Catástrofe de Torre del Bierzo (León), ocorrida en 1944.

Sucesión dos feitos
-------------------

Ás 21:30 horas un tren de pasaxeiros composto pola locomotora 354.007-7 «*Virxe de Begoña*» remolcando unha rama de Talgo VI entrou na estación de Chinchilla (situada ao sueste de Albacete, na bifurcación das liñas cara a Alacant e Murcia) procedente de Madrid-Chamartín e con destino a Cartagena.

Ás 21:35 o tren saíu da estación pola liña de Murcia cando pola mesma vía e en sentido contrario atopábase circulando un tren de mercancías procedente de Murcia, sendo o seu titular a locomotora 333.304. Senllos trens atopáronse e chocaron frontalmente a uns 3 km da estación. Tras o impacto produciuse un incendio que se estendeu rapidamente cara aos primeiros coches Talgo, resultando calcinadas varias unidades do convoi. As dúas locomotoras resultaron destruídas pola violencia do impacto e causaron baixa definitiva no parque de Renfe Operadora.

O accidente produciuse segundo a investigación xudicial debido a que o factor de circulación da estación de Chinchilla deixouse o sinal de saída da vía en que se atopaba o Talgo indicando vía libre, e deu orde de marcha ao tren de pasaxeiros, sen recordar que por ese tramo de vía única circulaba o mercancías en sentido contrario que debía cruzar con este na estación.

Consecuencias
-------------

### Vítimas

Nun primeiro momento, estimouse que eran 16 os falecidos (dos cales, 5 eran os maquinistas dos dous trens implicados) xunto a 10 desaparecidos e 39 feridos. Tras finalizar os labores de rescate, deuse un saldo de 19 persoas mortas e outras 65 que resultaron feridas de diversa consideración.

### Proceso xudicial

O acusado, declarado culpable, fíxoo por mor dun descoido segundo indicaron as investigacións; aínda así o ministerio fiscal de Castela-A Mancha solicitou unha pena de 2 anos e 181 días, como presunto responsable de 19 homicidios e 48 delitos de lesións por imprudencia. Unha sentenza de 2006 condenoulle a esta pena solicitada, en tanto que establecía a causa do accidente en "un erro ou neglixencia do xefe de estación".

Notas
-----

1. 1 2 3 4  Renfe atribúe a un erro humano o choque de dous trens que causa polo menos 16 mortos
2. ↑  Listadotren. "Serie 354". Consultado o 16 de abril de 2012.
3. ↑  "Choque mortal dun talgo e un mercancías en Albacete". *El Periódico de Extremadura*. 04/06/2003. Consultado o 16 de abril de 2012.
4. 1 2  "Condenado a dous anos o factor de Chinchilla polo accidente de tren". *El País*.
5. ↑  Identificadas as 19 vítimas do accidente ferroviario de Chinchilla
6. ↑  "Algo máis que un erro"
7. ↑  Condenado a dous anos o factor de Chinchilla polo accidente de tren

Véxase tamén
------------

### Ligazóns externas

* Gráfico dixital sobre o accidente ferroviario, en *El Mundo.es* *(en castelán)*
* Accidente ferroviario en Chinchilla *(en castelán)*